Piloții Unității Speciale de Aviație Cluj-Napoca au făcut parte, în februarie 2024, din echipajele aeromedicale SMURD și au reușit să ducă la bun sfârșit 19 de misiuni de salvare.
Echipajele elicopterelor SMURD au intervenit pentru acordarea asistenței medicale de urgență, transferarea de urgență a pacienților critici, căutarea, salvarea și evacuarea persoanelor accidentate, fiind transportate la unitățile spitalicești 19 persoane.
Misiunile de salvare, însumând 32 ore de zbor, au fost realizate prin punctele de operare aeromedicale Jibou (12 intervenții, 12 persoane salvate) și Caransebeș (7 intervenții, 7 persoane salvate).
Tot în luna februarie, personalul din Centrul Operațional al unității a coordonat 69 misiuni aeriene, pentru executarea acestora în deplină securitate aeronautică.